
Определение №157/19.04.2023 по ч. нак. д. №291/2023 на ВКС, НК, I н.о., докладвано от съдия Деница Вълкова
 


	
	 ОПРЕДЕЛЕНИЕ	
		
	 № 157	
		
	 гр. София, 18.04.2023 г.	
		
	ВЪРХОВЕН КАСАЦИОНЕН СЪД в закрито заседание на осемнадесети април през две хиляди двадесет и трета година в следния състав: Председател:Румен Петров	
		
	 Членове: Спас Иванчев	
		
	 Деница Вълкова	
		
	като разгледа докладваното от Деница Вълкова Касационно частно наказателно дело № 20238003200291 по описа за 2023 година Производството пред ВКС е образувано по реда на чл. 43, т. 3 от НПК за промяна на местната подсъдност за разглеждане на НОХД № 431/2023 г. по описа на Районен съд – Перник.	
		
	Постъпило е писмено становище на прокурор от Върховната касационна прокуратура, според което, след като РС – Перник поради отвод на съдиите, не може да образува състав, който да разгледа делото, същото следва да бъде изпратено на друг еднакъв по степен съд. 	
		
	ВЪРХОВНИЯТ КАСАЦИОНЕН СЪД, след като обсъди материалите по делото и взе предвид становището на прокурора, намира, че са налице условията по чл. 43, т. 3 НПК за промяна на местната подсъдност по следните съображения: 	
		
	Производството по НОХД № 431/2023 г. е образувано в Районен съд – Перник по повод обвинителен акт против подсъдимия В. Б. М. с обвинение за извършени в съвкупност две престъпления против личността на В. Ю. В. - закана за убийство по чл.144, ал.3 във вр. ал.1 от НК и лека телесна повреда по хулигански подбуди по чл.131, ал.1, т.12, във вр. с чл.130, ал.1 от НК.	
		
	Съдиите от РС-Перник последователно са депозирали самоотводи с аналогични мотиви с тези на първоначално определения съдия докладчик, а именно, че бащата на подсъдимия В. М. е прокурор в Окръжна прокуратура – Перник, което обстоятелство поражда основателно съмнение в безпристрастността на съдиите от РС – Перник и обуславя предпоставките за самоотводите им по чл.29, ал.2 от НПК. С определение № 153/28.03.2023 г. съдия от РС - Перник е прекратил производството по делото и е изпратил същото на ВКС за определяне на друг еднакъв по степен съд, който да го разгледа.	
		
	Изложеното налага извода, че е налице хипотезата на чл. 43, т. 3 от НПК, тъй като всички съдии от състава на РС - Перник са се отвели от неговото разглеждане, в резултат на което съдът, на който делото е подсъдно, не може да образува състав. Необходимо е определянето на друг, еднакъв по степен съд, като това следва да бъде Районен съд – Сливница, който е от най-близките по териториален критерий районни съдилища до РС - Перник и същевременно е извън съдебния район на Окръжен съд – Перник, в чиято съответна прокуратура (Окръжна прокуратура – Перник) работи бащата на подсъдимия М.. 	
		
	По изложените съображения и на основание чл. 43, т. 3 НПК, Върховният касационен съд, първо наказателно отделение	
		
	 ОПРЕДЕЛИ:	
		
	 ОПРЕДЕЛИ:	
		
	ИЗПРАЩА НОХД № 431/2023 г. по описа на Районен съд – Перник на Районен съд – Сливница за разглеждане.	
		
	 ОПРЕДЕЛЕНИЕТО е окончателно.	
		
	Копие от настоящето определение да се изпрати на Районен съд – Перник за сведение.	

